CELEX: 32012D0441
Language: hr
Date: 2009-10-09 00:00:00
Title: 2012/441/EZ: Odluka Vijeća od 9. listopada 2009. o potpisivanju i privremenoj primjeni Protokola o izmjeni Euro-mediteranskog sporazuma o zrakoplovstvu između Europske zajednice i njezinih država članica, s jedne strane i Kraljevine Maroka, s druge strane, kako bi se u obzir uzelo pristupanje Europskoj uniji Republike Bugarske i Rumunjske

11/Sv. 082
            
            
               HR
            
            
               Službeni list Europske unije
            
            
               309
            
         32012D0441
   
               L 200/24
            
            
               SLUŽBENI LIST EUROPSKE UNIJE
            
            
               09.10.2009.
            
         ODLUKA VIJEĆA
   od 9. listopada 2009.
   o potpisivanju i privremenoj primjeni Protokola o izmjeni Euro-mediteranskog sporazuma o zrakoplovstvu između Europske zajednice i njezinih država članica, s jedne strane i Kraljevine Maroka, s druge strane, kako bi se u obzir uzelo pristupanje Europskoj uniji Republike Bugarske i Rumunjske
   (2012/441/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2., člankom 300. stavkom 3. prvim podstavkom i člankom 300. stavkom 4.,
   uzimajući u obzir Ugovor o pristupanju Republike Bugarske i Rumunjske Europskoj uniji, a posebno njegov članak 6. stavak 2.,
   uzimajući u obzir prijedlog Europske komisije,
   uzimajući u obzir mišljenje Europskog parlamenta,
   budući da:
   
               (1)
            
            
               Vijeće je 5. prosinca 2004. ovlastilo Komisiju da započne pregovore o Euro-mediteranskom sporazumu o zrakoplovstvu između Europske zajednice i njezinih država članica i Kraljevine Maroka.
            
         
               (2)
            
            
               Euro-mediteranski sporazum o zrakoplovstvu između Europske zajednice i njezinih država članica i Kraljevine Maroka (dalje u tekstu „Sporazum”) potpisan je u Bruxellesu 12. prosinca 2006. (1).
            
         
               (3)
            
            
               Ugovor o pristupanju Republike Bugarske i Rumunjske Europskoj uniji potpisan je u Luxembourgu 25. travnja 2005. i stupio je na snagu 1. siječnja 2007.
            
         
               (4)
            
            
               Protokol o izmjeni Sporazuma potreban je kako bi se u obzir uzelo pristupanje ovih dviju novih država članica.
            
         
               (5)
            
            
               Pregovori o Protokolu dovršeni su 19. ožujka 2007.
            
         
               (6)
            
            
               Protokol bi trebalo potpisati i privremeno primjenjivati, do završetka svih postupaka potrebnih za njegovo formalno sklapanje,
            
         ODLUČILO JE:
   Članak 1.
   1.   Ovime se u ime Europske zajednice odobrava potpisivanje Protokola o izmjeni Euro-mediteranskog sporazuma o zrakoplovstvu između Europske zajednice i njezinih država članica, s jedne strane i Kraljevine Maroka, s druge strane, kako bi se u obzir uzelo pristupanje Europskoj uniji Republike Bugarske i Rumunjske (dalje u tekstu „Protokol”), podložno njegovu sklapanju.
   2.   Tekst Protokola priložen je ovoj Odluci.
   Članak 2.
   Ovime se Predsjednik Vijeća ovlašćuje imenovati osobu(-e) opunomoćenu(-e) potpisati Protokol u ime Europske zajednice i njezinih država članica, podložno njegovu sklapanju.
   Članak 3.
   Podložno uzajamnosti i do njegova formalnog sklapanja, Protokol se primjenjuje privremeno, od trenutka kad ga stranke potpišu.
   Članak 4.
   Obavijest predviđenu člankom 4. stavkom 1. Protokola daje Vijeće.
   
      Sastavljeno u Luxembourgu 9. listopada 2009.
      
         
            Za Vijeće
         
         
            Predsjednik
         
         Å. TORSTENSSON
      
   
   
      (1)  SL L 386, 29.12.2006., str. 55.